
 საქართველოს მთავრობის
განკარგულება №860 
2014  წლის  16  მაისი  
ქ. თბილისი
საქართველოს დამოუკიდებლობის დღის – 26 მაისისადმი მიძღვნილი ღონისძიებების უზრუნველყოფის შესახებ
1. „2014 წელს განსახორციელებელი ზოგიერთი ღონისძიების დაგეგმვის თაობაზე“ საქართველოს მთავრობის 2014 წლის 14 აპრილის №669 განკარგულების შესაბამისად, მოწონებულ იქნეს საქართველოს დამოუკიდებლობის დღის – 26 მაისისადმი მიძღვნილი ღონისძიების ორგანიზების სამოქმედო გეგმა (შემდგომში – სამოქმედო გეგმა).
2. სამოქმედო გეგმის დამტკიცების უფლებამოსილება მიენიჭოს საქართველოს პრემიერ-მინისტრს.
3. ეთხოვოს სამოქმედო გეგმით განსაზღვრულ თვითმმართველ ერთეულებს კომპეტენციის ფარგლებში სამოქმედო გეგმით განსაზღვრულ ღონისძიებებში მონაწილეობის მიღება.
4. „სახელმწიფო შესყიდვების შესახებ“ საქართველოს კანონის 101 მუხლის მე-3 პუნქტის „დ“ ქვეპუნქტის შესაბამისად, ამ განკარგულების პირველი პუნქტით განსაზღვრული სახელმწიფოებრივი და საზოგადოებრივი მნიშვნელობის ღონისძიების შეზღუდულ ვადებში შეუფერხებლად ჩატარების მიზნით სამოქმედო გეგმით განსაზღვრული ღონისძიებების შესრულებაზე პასუხისმგებელმა შემსყიდველმა ორგანიზაციებმა შესაბამისი საქონლის ან/და მომსახურების სახელმწიფო შესყიდვა განახორციელონ გამარტივებული შესყიდვის საშუალებით.

